 Walls ayaa la waydiiyey suaal u dhignayd waxa keenay Xiisado Maalmihii Doorashada ka dambeeyay dhacday iyo waxa markii dambe demiyey ee uu u noqon waayey wax joojiya in Natiijada Doorashada la shaaciyo, waxaanu ku jawaabay Xaqiiqo ahaa, waxaan doonayaa inaan Xaqiijiyo in Maalintii Cod-bixinta ay Doorashadii Somaliland si nabad ah u dhacday, Xiisaddani waxay bilaabantay Maalmihii ka dambeeyay Cod-bixinta, waxaana sababay in Xisbigii Mucaaradka ugu weynaa uu durba ku qanci waayay tirooyinkii soo baxayey, isla maalintii Cod-bixinta waxaanu dareenay sida Xisbigaasi WADDANI aanu ugu qanacsanayn Tirooyinkii soo baxayey, taasi oo wer-wer badan naga gelisay Sawirka siyaasadeed ee Somaliland, wallow aanaan garanayn natiijadu waxay tahay, wax kasta sababtu ha ahaatee waxaanu ogayn in Xisbiyadu ay isku geysanayaan Tirooyin ay kala helayeen Goobaha Cod-bixinta, waxaana soo baxday in labada Xisbiba uu mid weliba uu dhankiisa u sheeganayey Guul, taasi oo xiisadda abuurtay, sida saxda ahna haddii laba Xisbi oo waaweyni ay labaduba hal mar wada sheegtaan Guul waxaad ogtahay in midkood khaldan yahay. 